Ο **Αντονέλο Ρίβα** (*Antonello Riva*, 28 Φεβρουαρίου 1962) είναι Ιταλός πρώην διεθνής καλαθοσφαιριστής. Ένας από τους καλύτερους Ιταλούς όλων των εποχών και τους Ευρωπαίους της εποχής του, επιλέχθηκε στους 50 καλύτερους παίκτες της FIBA όλων των εποχών το 1991. Το 2008, ονομάστηκε ένας από τους 50 μεγαλύτερους συνεισφέροντες της Ευρωλίγκας.

Βιογραφία
---------

Άρχισε την καλαθοσφαίριση τη σεζόν 1977—78 αγωνιζόμενος με την Παλακανέστρο Καντού. Αυτό που τράβηξε περισσότερο την προσοχή ήταν οι φυσικές του δυνατότητες (ύψος 1,94 μέτρα και ιδιαίτερα αθλητικός) και το εξαιρετικό σουτ του. Τον αποκαλούσαν Νέμπο Κιντ (καουμπόι) γι'αυτούς τους λόγους. Αυτό του επέτρεψε να αγωνιστεί τόσο όσο σούτινγκ γκαρντ (συνηθέστερα), όσο και ως σμολ φόργουορντ. Όπως όλοι οι μεγάλοι σκόρερ, χρειαζόταν ένα καλό πλέι μέικερ στο πλευρό του και το είχε στον Πιερλουίτζι Μαρτζοράτι, σχηματίζοντας ένα σχεδόν αψεγάδιαστο δίδυμο, που ήταν το κυριότερο στοιχείο επιτυχίας της ομάδας εκείνα τα χρόνια. Η πρώτη του σπουδαία σεζόν με την ιταλική ομάδα ήταν το 1980—81, τη χρονιά δηλαδή που η Καντού κατέκτησε το Κύπελλο Κυπελλούχων Ευρώπης, με τον ίδιο να έχει 16 πόντου στον τελικό, ενώ λίγους μήνες αργότερα ο Ρίβα και η ομάδα του κατέκτησαν και το πρωτάθλημα. Στις 20 Απριλίου εκείνης της σεζόν έκανε το επίσημο ντεμπούτο του και με την Εθνική. Έπαιξε μεγάλο μέρος της σταδιοδρομίας του στην Καντού (έως το 1989), με την οποία κέρδισε το Κύπελλο Πρωταθλητριών Ευρώπης δύο φορές, το 1982 και το 1983.

Έχει παίξει επίσης για την Φίλιπς Μιλάνο / Ρεκοάρο Μιλάνο (πιο ακριβή μεταγραφή στην ιστορία του ιταλικού μπάσκετ μέχρι τότε, 1989—94), με την οποία κέρδισε το Κύπελλο Κυπελλούχων το 1993, την Σκαβολίνι Πεζάρο (1994—96), την Ντινάμικα Γκόριτζα (A2 Κατηγορία Ιταλίας, 1996—98), την Πολτί Καντού / Καντουρίνα Καντού / Πολιφόρμ Καντού / Όρεγκον Καντού (1998—2002) και την Σεμπαστιάνι Ριέτι στην A2 Κατηγορία της Ιταλίας, όπου και έκλεισε την καριέρα του στα 43 του χρόνια. Έχει σημειώσει 14.397 πόντους και είναι ο κορυφαίους σκόρερ όλων των εποχών στο Ιταλικό πρωτάθλημα, τρίτος σε όλα τα ευρωπαϊκά και δεύτερος Ευρωπαίος πίσω από τον Ντράζεν Νταλιπάγκιτς. Εκτός αυτών, έκανε και άλλα ρεκόρ και μερικά από αυτά παραμένουν ακόμη και σήμερα. Για παράδειγμα, τόσο τα 797 παιχνίδια του στο Ιταλικό πρωτάθλημα όσο και τα 23.269 λεπτά του είναι ρεκόρ. Είναι επίσης στην κορυφή της κατάταξης για κλεψίματα με περισσότερα από 1.000 και αυτή των ασίστ με περισσότερες από 600.

Είναι ο κορυφαίος σκόρερ όλων των εποχών στην ιστορία της εθνικής Ιταλίας ανδρών με 3.785 πόντους, σε 213 παιχνίδια, με μέσο όρο καριέρας 17,6 πόντους ανά παιχνίδι. Ήταν μέλος της ομάδας που αναδείχθηκε πρωταθλήτρια Ευρώπης το 1983 στο Ευρωπαϊκό Πρωτάθλημα της Γαλλίας, με την Ιταλία να επικρατεί στον τελικό με 105—96 της Ισπανίας συμπληρώνοντας επτά νίκες σε ισάριθμους αγώνες. Ήταν στην καλύτερη πεντάδα των Ολυμπιακών του Λος Άντζελες, έχοντας μέσο όρο πόντων 23,4 ανά αγώνα και την Ιταλία στην πέμπτη θέση της διοργάνωσης. Πολύ καλές εμφανίσεις έκανε και στο  Ευρωπαϊκό Πρωτάθλημα του 1989, όπου είχε μέσο όρο 23,3 πόντους η Ιταλία όμως έχασε το μικρό τελικό από τη Σοβιετική Ένωση και έμεινε εκτός βάθρου. Ξεχωριστή διοργάνωση γι'αυτόν ήταν το Παγκόσμιο Πρωτάθλημα του 1990, όπου η μεν Ιταλία τελείωσε 9η αλλά ο ίδιος τελείωσε τη διοργάνωση με 242 πόντους (30,2 μέσο όρο ανά αγώνα) και ήταν δεύτερος σκόρερ του τουρνουά.
Τη σεζόν 2014—15 επέστρεψε, στα 52 του χρόνια, στην ενεργό δράση παίζοντας με την *Leopandrillo Cantu* για μία αγωνιστική περίοδο, ομάδα στο τοπικό πρωτάθλημα της Λομβαρδίας.

Τίτλοι
------

* Πρωταθλήματα Ιταλίας: 1981
* Κύπελλα πρωταθλητριών Ευρώπης (2) : 1982 και 1983
* Κύπελλο Κυπελλούχων Ευρώπης (3) : 1978, 1979 και 1981
* Κύπελλο Κόρατς: 1993
* Διηπειρωτικό Κύπελλο: 1983
* Ευρωπαϊκό Πρωτάθλημα χρυσό μετάλλιο 🥇  : 1983
* Ευρωπαϊκό Πρωτάθλημα αργυρό μετάλλιο 🥈 : 1991

Παραπομπές
----------

1. ↑  «Italy LBA». Ανακτήθηκε στις 2 Οκτωβρίου 2021.
2. 1 2 3  «Antonello Riva, the Italian bomber». Αρχειοθετήθηκε από το πρωτότυπο στις 2 Οκτωβρίου 2021. Ανακτήθηκε στις 2 Οκτωβρίου 2021.
3. ↑  «Η Ιταλία είχε πάντα παικταράδες». Ανακτήθηκε στις 5 Οκτωβρίου 2021.
4. ↑  «Antonello Riva». Ανακτήθηκε στις 2 Οκτωβρίου 2021.
5. ↑  «ΑΝΤΟΝΕΛΟ ΡΙΒΑ Ο Ιταλός "Νέμπο κιντ" αποκαλύπτεται». Ανακτήθηκε στις 9 Οκτωβρίου 2021.
6. ↑  «Biography of Antonello Riva». Αρχειοθετήθηκε από το πρωτότυπο στις 2 Οκτωβρίου 2021. Ανακτήθηκε στις 2 Οκτωβρίου 2021.
7. ↑  «Αντονέλο Ρίβα: Ο Ιταλός "μπόμπερ"». Ανακτήθηκε στις 1 Οκτωβρίου 2021.
8. 1 2  «Riva Antonello». Ανακτήθηκε στις 2 Οκτωβρίου 2021.
9. ↑  «Lega Basket Serie A (Italy) - Points». Αρχειοθετήθηκε από το πρωτότυπο στις 8 Μαρτίου 2021. Ανακτήθηκε στις 2 Ιουνίου 2021.
10. ↑  «"Lba Legends", riflettori puntati su Antonello Riva». Αρχειοθετήθηκε από το πρωτότυπο στις 2 Οκτωβρίου 2021. Ανακτήθηκε στις 2 Οκτωβρίου 2021.
11. ↑  «Vladimir Stankovic's list: Top 10 scorers». Αρχειοθετήθηκε από το πρωτότυπο στις 20 Οκτωβρίου 2021. Ανακτήθηκε στις 20 Οκτωβρίου 2021.
12. ↑  «1983 EUROPEAN CHAMPIONSHIP FOR MEN : Event Standings». Ανακτήθηκε στις 16 Νοεμβρίου 2021.
13. ↑  «1984 OLYMPIC GAMES : TOURNAMENT FOR MEN : Antonello Riva». Ανακτήθηκε στις 16 Νοεμβρίου 2021.
14. ↑  «1984 OLYMPIC GAMES : TOURNAMENT FOR MEN : Event Standings». Ανακτήθηκε στις 16 Νοεμβρίου 2021.
15. ↑  «1989 EUROPEAN CHAMPIONSHIP FOR MEN : Antonello Riva». Ανακτήθηκε στις 16 Νοεμβρίου 2021.
16. ↑  «1989 EUROPEAN CHAMPIONSHIP FOR MEN : Final Results». Ανακτήθηκε στις 16 Νοεμβρίου 2021.
17. ↑  «ΡΙΒΑ ΑΝΤΟΝΕΛΟ ( RIVA ANTONELLO)». Ανακτήθηκε στις 2 Οκτωβρίου 2021.
18. ↑  «Antonello Riva». Ανακτήθηκε στις 5 Οκτωβρίου 2021.
19. ↑  «1990 WORLD CHAMPIONSHIP FOR MEN : Player Leaders». Ανακτήθηκε στις 17 Οκτωβρίου 2021.
20. ↑  «Αυτοί χάραξαν το δρόμο που ακολούθησε ο Φώτσης». Ανακτήθηκε στις 3 Αυγούστου 2017.

Εξωτερικοί σύνδεσμοι
--------------------

* Αναλυτικά στατιστικά καριέρας Αρχειοθετήθηκε 2021-10-02 στο Wayback Machine.
* Βιογραφία Αρχειοθετήθηκε 2021-10-02 στο Wayback Machine. (Ιταλικά)